b'\n_START_ARTICLE_\nPrisekanost (geometrija)\n_START_PARAGRAPH_\nPrisekanost (iz latinske besede truncare, kar pomeni odrezati) je v geometriji operacija, ki v poljubni razse\xc5\xbenosti odre\xc5\xbee politopu ogli\xc5\xa1\xc4\x8da in pri tem tvori novo faceto povsod tam, kjer je prej bilo ogli\xc5\xa1\xc4\x8de. Znanih je nekaj vrst prisekanosti. Obi\xc4\x8dajna prisekanost odre\xc5\xbee ogli\xc5\xa1\xc4\x8da, kantelacija odre\xc5\xbee robove, runcinacija (oznaka t0,3) odre\xc5\xbee stranske ploskve in sterikacija (oznaka t0,4) odre\xc5\xbee celice, pentelacija (oznaka t0,5) (deluje na 6-politope in vi\xc5\xa1je) odre\xc5\xbee ogli\xc5\xa1\xc4\x8da, stranske ploskve, celice in 4-stranske ploskve, heksikacija (oznaka t0,6) (deluje na 7-politope in vi\xc5\xa1je) odre\xc5\xbee ogli\xc5\xa1\xc4\x8da, stranske ploskve, celice, heptelacija (oznaka t0,7) (deluje na 8-politope in vi\xc5\xa1je) odre\xc5\xbee ogli\xc5\xa1\xc4\x8da, robove, stranske ploskve, celice, 4-stranske ploskve, 5-stranske ploskve, 6-stranske ploskve, ki jih nadomesti z novimi facetami. 7-stranske ploskve nadomesti s topolo\xc5\xa1ko raz\xc5\xa1irjenimi kopijami. Prisekanost (oznaka t0,1) deluje na mnogokotnike in vi\xc5\xa1jerazse\xc5\xbena telesa. Pri prisekanju se odre\xc5\xbeejo ogli\xc5\xa1\xc4\x8da in vstavi nova faceta tam, kjer je prej bilo ogli\xc5\xa1\xc4\x8de. Stranske ploskve se prisekajo tako, da se pri tem podvojijo robovi.\n_START_SECTION_\nUniformna prisekanost\n_START_PARAGRAPH_\nV splo\xc5\xa1nem lahko prisekamo vsak polieder ali politop. Pri tem pa lahko izbiramo globino prisekanega (odsekanega) dela. To se vidi v Conwayjevi notaciji za prisekanost._NEWLINE_Posebna oblika prisekanosti je uniformna prisekanost, kjer operacijo prisekanosti uporabimo na pravilnih poliedrih ali pravilnih politopih. To kreira uniformne poliedre in uniformne politope z enakimi dol\xc5\xbeinami robov.\n_START_SECTION_\nPrisekani mnogokotniki\n_START_PARAGRAPH_\nPrisekani mnogokotnik z n stranskimi ploskvami ima 2n stranskih ploskev (robov)\n_START_SECTION_\nPrisekani pravilni poliedri in tlakovanje\n_START_PARAGRAPH_\nNaslednja slika prikazuje razli\xc4\x8dne stopnje Prisekovanja vse od kocke do rektificirane kocke. Kon\xc4\x8dna oblika poliedra je kubooktaeder. Srednja slika predstavlja uniformno prisekano kocko, ki ima Schl\xc3\xa4flijev simbol t0,1{p,q,...}\n_START_SECTION_\nOstale vrste prisekanj\n_START_PARAGRAPH_\nV kvazipravilnih poliedrih je prisekovanje popolnej\xc5\xa1i izraz, kjer moramo izvesti \xc5\xa1e dodatne popravke, da bi prisekane stranske ploskve postale pravilne. To v\xc4\x8dasih imenujemo romboprisekanost._NEWLINE_Kot zgled poglejmo prisekani kubooktaeder, ki v resnici ni posledica prisekanosti, ker sekanje ogli\xc5\xa1\xc4\x8d kubooktaedra ne da pravokotnih stranskih ploskev kot so kvadrati. Potrebne so \xc5\xa1e nadaljnji postopki, da dobi polieder na stranskih ploskvah kvadrate.'